CELEX: 62022TN0234
Language: ro
Date: 2022-04-29 00:00:00
Title: Cauza T-234/22: Acțiune introdusă la 29 aprilie 2022 – Ismailova/Consiliul

20.6.2022   
            
            
               RO
            
            
               Jurnalul Oficial al Uniunii Europene
            
            
               C 237/71
            
         
      Acțiune introdusă la 29 aprilie 2022 – Ismailova/Consiliul
      (Cauza T-234/22)
      (2022/C 237/92)
      Limba de procedură: franceza
      
         Părțile
      
      
         Reclamantă: Gulbakhor Ismailova (Tachkent, Uzbekistan) (reprezentant: J. Grand d’Esnon, avocat)
      
         Pârâtă: Consiliul Uniunii Europene
      
         Concluziile
      
      Reclamanta solicită Tribunalului:
      
                  —
               
               
                  cu titlu principal, anularea:
                  
                              —
                           
                           
                              Deciziei (PESC) 2022/582 a Consiliului din 8 aprilie 2022 (1) în ceea ce o privește pe doamna Ismailova;
                           
                        
                              —
                           
                           
                              Regulamentului de punere în aplicare (UE) 2022/581 al Consiliului din 8 aprilie 2022 (2) în ceea ce o privește pe doamna Ismailova;
                           
                        
                              —
                           
                           
                              Deciziei (PESC) 2022/329 a Consiliului din 25 februarie 2022 (3);
                           
                        
                              —
                           
                           
                              Regulamentului (UE) 2022/330 al Consiliului din 25 februarie 2022 (4).
                           
                        
            
                  —
               
               
                  cu titlu subsidiar, anularea:
                  
                              —
                           
                           
                              Deciziei (PESC) 2022/582 a Consiliului din 8 aprilie 2022 în ceea ce o privește pe doamna Ismailova;
                           
                        
                              —
                           
                           
                              Regulamentului de punere în aplicare (UE) 2022/581 al Consiliului din 8 aprilie 2022 în ceea ce o privește pe doamna Ismailova;
                           
                        
                              —
                           
                           
                              articolului 1 alineatul (2) literele (f) și (g) din Decizia (PESC) 2022/329 a Consiliului din 25 februarie 2022;
                           
                        
                              —
                           
                           
                              articolului 1 literele (f) și (g) din Regulamentul (UE) 2022/330 al Consiliului din 25 februarie 2022.
                           
                        
            
                  —
               
               
                  în orice caz, obligarea Consiliului Uniunii Europene la plata către doamna Ismailova a sumei de 20 000 de euro, în temeiul articolului 140 litera (b) din Regulamentul de procedură al Tribunalului, cu titlu de cheltuieli pe care aceasta a trebuit să le efectueze pentru apărarea intereselor sale.
               
            
         Motivele și principalele argumente
      
      În susținerea acțiunii, reclamanta invocă opt motive.
      
                  1.
               
               
                  Primul motiv, întemeiat pe încălcarea dreptului la apărare și a dreptului la protecție jurisdicțională efectivă.
               
            
                  2.
               
               
                  Al doilea motiv, întemeiat pe nelegalitatea noilor criterii definite de Consiliu și manifestate prin Decizia (PESC) 2022/329 a Consiliului din 25 februarie 2022 și prin Regulamentul (UE) 2022/330 al Consiliului din 25 februarie 2022.
               
            
                  3.
               
               
                  Al treilea motiv, întemeiat pe nelegalitatea includerii reclamantei în măsura în care se întemeiază pe criterii nelegale.
               
            
                  4.
               
               
                  Al patrulea motiv, întemeiat pe nelegalitatea includerii reclamantei în lipsa demonstrării criteriului fundamental al susținerii de către persoana interesată a războiului actual din Ucraina.
               
            
                  5.
               
               
                  Al cincilea motiv, întemeiat pe nelegalitatea includerii reclamantei în măsura în care Consiliul nu respectă obligația de motivare și sarcina probei Consiliului.
               
            
                  6.
               
               
                  Al șaselea motiv, întemeiat pe nelegalitatea includerii reclamantei în lipsa temeiniciei motivelor invocate de Consiliu.
               
            
                  7.
               
               
                  Al șaptelea motiv, întemeiat pe atingerea adusă dreptului de proprietate al reclamantei.
               
            
                  8.
               
               
                  Al optulea motiv, întemeiat pe atingerea adusă libertății de a desfășura o activitate comercială și a libertății de a pleca și de a veni a reclamantei.
               
            
         (1)  Decizia (PESC) 2022/582 a Consiliului din 8 aprilie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 110, p. 55).
      
         (2)  Regulamentul de punere în aplicare (UE) 2022/581 al Consiliului din 8 aprilie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 110, p. 3).
      
         (3)  Decizia (PESC) 2022/329 a Consiliului din 25 februarie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 50, p. 1).
      
         (4)  Regulamentul (UE) 2022/330 al Consiliului din 25 februarie 2022 de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 51, p. 1).